**Strike Anywhere** on yhdysvaltalainen melodista hardcore punkia soittava yhtye. Se on perustettu Richmondissa Virginiassa vuonna 1999 Thomas Barnettin edellisen yhtyeen, Inquisitionin hajottua. Se otti nimensä Inquisitionin kappaleesta "Strike Anywhere". Yhtyeen musiikille on ominaista nopea tempo, tarttuvat melodiat ja tunnelatauksella laulettu ja huudettu laulu.

Yhtye on saanut erityisen paljon huomiota, kun niiden musiikkia oli mukana kolmessa Tony Hawk -videopelissä: *Tony Hawk's Underground* vuonna 2003 ("Refusal"), *Tony Hawk's American Wasteland* vuonna 2005 ("Question the Answer") ja *Tony Hawk's Downhill Jam* ("The Promise") vuonna 2006. He olivat myös mukana dokumenttielokuvassa *Wake Up Screaming* vuoden 2005 Vans Warped Tour'lta.

Strike Anywhere on esiintynyt Suomessa kahdesti, 20. toukokuuta 2008 Helsingin Nosturissa ja 2010 Lutakko Liekeissä -festivaalilla Jyväskylässä.

Poliittiset näkemykset
----------------------

Strike Anywhere on poliittinen yhtye, jonka sanoitukset käsittelevät muun muassa poliisin raakuutta, anti-kapitalismia, naisten oikeuksia, eläinten oikeuksia ja globalisaatiota. He ovat myös tukeneet kappaleillaan poliittisten liikkeiden albumeja, kuten liveversio "Sunset on 32nd" -kappaleesta *1157 Wheeler Avenue: A Memorial for Amadou Diallo* -albumilla ja "To the World" -kappale *Rock Against Bush, Vol. 1* -albumilla. Strike Anywheren *Change is a Sound* -albumin kansivihossa todetaan heidän tukevan "vegetaristista elämäntapaa, minimipalkkaa ajavaa liikettä ja taistelua korporatiivista globalisaatiota vastaan". Vuonna 2006 julkaistulla albumilla *Dead FM*, bändi siirtyi poliittisista iskulauseista, osoittamaan "enemmän sosiologisia ajatuksia siitä, miksi nämä (tapaukset) tapahtuvat.

Yhtyeen logo on *Antifascist Circle*, ympyrä, jossa on kolme alaoikealle osoittavaa nuolta, joka on "kansainvälinen tunnus vastarinnalle, tasa-arvolle ja solidaarisuudelle kaikkia sorrettuja kansoja kohtaan". Tunnus on alun perin suunniteltu Iron Front -liitolle.

Strike Anywhere sallii yleisön nauhoittaa heidän live-esiintymisiään henkilökohtaiseen, epäkaupalliseen käyttöön, ja he ovat menneet niin pitkälle, että antoivat Internet Archivelle luvan luoda osion, jossa fanit voivat ladata ja jakaa tallenteitaan.

Diskografia
-----------

### EP:t

* *Chorus of One*  (Red Leader Records (CD) / No Idea Records (LP), 2000)
* *Bread or Revolution*  (Fat Wreck Chords, 2001)
* *Underground Europe: The 1999 Demos*  (Scene Police, 2001)
* *Iron Front EP*  (2009)
* *Live at the Montage Music Hall*  (2012)

### Studioalbumit

* *Change is a Sound*  (Jade Tree, 2001)
* *Exit English*  (Jade Tree, 2003)
* *Dead FM*  (Fat Wreck Chords, 2006)
* *Iron Front*  (Bridge Nine Records, 2009)

### Kokoelma-albumit

* *To Live in Discontent*  (Jade Tree (CD) / Chunksaah Records (LP), 2005)

### Livealbumit

* *Live At Camden Underworld*  (2001)
* *In Defiance of Empty Times*  (2012)

Lähteet
-------

1. 1 2  Strike Anywhere Nosturiin *Sue*.  13.2.2008. Viitattu 20.5.2008. [vanhentunut linkki]
2. ↑  Toimittaja: Arto Mäenpää: Lutakko Liekeissä 2010 - Tapahtuman aikataulut julkistettu *KaaosZine*.  4.8.2010. Viitattu 24.5.2021.
3. 1 2  Strike Anywhere – Change Is a Sound *Jade Tree Records*.  Arkistoitu 8.9.2006. Viitattu 20.5.2008. (englanniksi)
4. ↑  Schild, Matt: Getting Personal *Aversion.com*.  23.10.2006. Viitattu 20.5.2008. (englanniksi)
5. ↑  Internet Archive: Strike Anywhere *Internet Archive*.  15.6.2003. Viitattu 20.5.2008. (englanniksi)

Aiheesta muualla
----------------

* Yhtyeen viralliset sivut (englanniksi)
* Strike Anywhere Myspacessa (englanniksi)